MESTSKÝ ÚRAD V ŽILINE_____________________________

Materiál na rokovanie pre
Mestské zastupiteľstvo v Žiline 

                                                                                                   Číslo materiálu: __________/2012

K bodu programu

                                                                       NÁVRH

                                     VŠEOBECNE ZÁVÄZNÉHO NARIADENIA

                              o určení názvu ulice a verejného priestranstva 
                                                 v meste Žilina 

Materiál obsahuje:                                                                   Materiál prerokovaný:

1.	Návrh uznesenia
2.	Dôvodová správa
3.	Materiál – Návrh VZN o určení názvu ulice a verejného priestranstva v meste Žilina 
   (Blankytná, Chlmecké námestie, Katedrálne námestie)

Predkladá:  

Ing. Igor Choma
Primátor mesta  

Zodpovedný za vypracovanie:

Ing. Jozef Oswald
Vedúci stavebného odboru  

                                                      Žilina, máj 2012
                                                          
                NÁVRH UZNESENIA MESTSKÉHO ZASTUPITEĽSTVA V ŽILINE

Uznesenie č. _____/2012
         
Mestské zastupiteľstvo v Žiline 

I.	schvaľuje    
 
1.	Návrh Všeobecne záväzného nariadenia o určení názvu ulíc v meste Žilina

	          Dôvodová správa

Návrh Všeobecne záväzného nariadenia, ktorým sa určuje názov ulice a verejného priestranstva v meste Žilina, sa predkladá Mestskému zastupiteľstvu v Žiline ako iniciatívny materiál Mestského úradu v Žiline, ktorého vypracovanie vychádza z potreby pomenovania ulice a verejného priestranstva:

1.	v mestskej časti Budatín – Blankytná 

2.	v mestskej časti Považský Chlmec – Chlmecké námestie  

3.	 v mestskej časti Staré mesto – Katedrálne námestie  

Určenie týchto názvov - ulice a verejného priestranstva bolo prerokované v Názvoslovnej komisii, vymenovanej primátorom mesta, na jej zasadnutí dňa 18.10.2011.

Mesto Žilina určuje názvy ulíc podľa § 2b zákona č. 369/1991 Zb. o obecnom zriadení v znení neskorších predpisov všeobecne záväzným nariadením, pričom je táto zákonná podmienka splnená týmto návrhom.

Novovzniknuté názvy ulica – Blankytná, Chlmecké námestie, Katedrálne námestie sú prípustné vzhľadom na ich lokalizáciu, nie sú duplicitné ani urážajúce mravnosť a náboženské cítenie, sú jazykovo správne a priliehavé v súvislosti s reáliami mesta.

Predložený návrh všeobecne záväzného nariadenia mesta je v súlade s Ústavou SR, ostatnými všeobecne záväznými predpismi SR. Návrh zakladá finančné nároky vo výške cca 250 € na označenie ulice a námestí s orientačnými tabuľami s ich názvami, ktorých výroba a umiestnenia bude realizované v rámci schváleného rozpočtu na rok 2012.

Predložený návrh bol prerokovaný  na zasadnutí Mestskej rady v Žiline dňa 9.5.2012.

NÁVRH

Všeobecné záväzného nariadenia

o určení názvu ulice a verejného priestranstva v meste Žilina

Mestské zastupiteľstvo v Žiline na základe samostatnej pôsobnosti podľa článku 68 Ústavy Slovenskej republiky, podľa § 2b a § 6 ods. 1 zákona č. 369/1990 Zb. o obecnom zriadení  v znení neskorších predpisov vydáva toto 

                                                Všeobecné záväzné nariadenie 

                            o určení názvu ulice  a verejného priestranstva v meste Žilina  

                                                  č.____/2012

                                                                Článok 1    
                                                       Úvodné ustanovenie  

Týmto všeobecne záväzným nariadením mesta Žilina sa určuje názov novej ulice a názov verejných priestranstiev v meste Žilina.

                                                               Článok 2
                                          Určenie názvu ulice v mestskej časti Budatín

1.	Mestské zastupiteľstvo v Žiline určuje názov ulice v mestskej časti Budatín v meste Žilina takto:
2.	
a)	Blankytná – vymedzená od križovatky s ulicou Na Lány po pravej strane pred ulicou Hnedou v smere do Zádubnia, po jej slepé ukončenie v teréne

3.	Grafické vymedzenie novej ulice „Blankytná“ tvorí prílohu č. 1.

                                                      Článok 3 
        Určenie názvu verejného priestranstva v mestskej časti Považský Chlmec

1.	Mestské zastupiteľstvo v Žiline určuje názov verejného priestranstva v mestskej časti Považský Chlmec Žilina takto:

b)	Chlmecké námestie - je vymedzený priestor existujúcou zástavbou. Súčasťou námestia je objekt bývalého kultúrneho domu a parku s kaplnkou.

2.	Grafické vymedzenie nového námestia „ Chlmecké námestie“ tvorí prílohu č. 2.
                                                                 Článok 4
                        Určenie názvu verejného priestranstva v mestskej časti Staré mesto

1.	Mestské zastupiteľstvo v Žiline určuje názov verejného priestranstva v mestskej časti Staré mesto v meste Žilina takto:

a)	Katedrálne námestie -  vymedzený priestor okolo farského kostola

2.	Grafické vymedzenie  nového námestia „Katedrálne námestie“ tvorí prílohu č. 3.

                                                            Článok 5
                                         Spoločné a záverečné ustanovenie

1.	Týmto všeobecne záväzným nariadením sa primerane dopĺňa v prílohe č. 1, č. 2 a č. 3 Všeobecne záväzné nariadenie č. 9/2009, ktorým sa vymedzujú mestské časti v meste Žilina o novú ulicu v mestskej časti Budatín a nové námestia v mestskej časti Považský Chlmec a v mestskej časti Staré mesto.

2.	Všeobecné záväzné nariadenie o určení názvu ulice a názvu verejných priestranstiev bolo schválené Mestským zastupiteľstvom v Žiline, dňa ...............

3.	Všeobecné záväzné nariadenie o určení názvu ulice a názvu námestí v meste Žilina nadobúda účinnosť 15. Dňom od vyvesenia na úradnej tabuli mesta t.j...............

                                                                          Ing. Igor Choma
                                                                       primátor mesta Žilina